ADVARSEL: Hvis du ikke følger disse sikkerhetsinstruksjonene, kan det medføre brann, elektrisk støt eller skade på personer, iMac Pro eller annen eiendom. Les all sikkerhetsinformasjonen nedenfor før du bruker iMac Pro.
Håndtering. Når du skal bruke iMac Pro, plasserer du den på et stabilt underlag som gir tilstrekkelig luftsirkulasjon under og rundt maskinen. Stikk aldri objekter inn i ventilasjonsåpningene. Det kan oppstå skader på iMac Pro hvis den blir utsatt for harde støt, brennes, stikkes hull på, knuses eller kommer i kontakt med væsker, oljer eller kremer. Ikke bruk en iMac Pro med skader, for eksempel en knust skjerm. Det kan føre til personskader.
Væske. Hold iMac Pro borte fra væskekilder, for eksempel drikke, oljer, kremer, oppvaskkummer, badekar, dusjkabinett og lignende. Beskytt iMac Pro mot fukt, nedbør, snø og tåke.
Strøm. Den eneste måten å slå av strømmen helt på er å koble fra strømkabelen. Forsikre deg om at du kan nå minst én ende av strømkabelen, slik at du kan slå av iMac Pro ved behov. Koble fra strømkabelen (ved å trekke i støpselet, ikke i kabelen) og alle andre kabler under følgende forhold:
iMac Pro har vært utsatt for regn eller fuktighet.
iMac Pro har falt i gulvet eller kabinettet er skadet.
Du tror at iMac Pro trenger service eller reparasjon.
Strømstyrke: Maksimalt 6,5 A
ADVARSEL: Støpselet på strømkabelen er jordet. Dette støpselet passer kun i et jordet strømuttak. Hvis du ikke kan koble støpselet til et uttak fordi uttaket ikke er jordet, kontakter du en elektriker for å erstatte uttaket med et uttak som er jordet. Ikke koble strømkabelen til et strømuttak som ikke er jordet.
Tap av hørsel. Det kan være skadelig for hørselen å høre på lyd med høyt volum. Bakgrunnsstøy, samt jevn eksponering for høyt volum, kan føre til at lyder høres lavere ut enn de faktisk er. Bruk kun kompatible øreplugger, hodetelefoner og øretelefoner sammen med iMac Pro. Slå på lyden og sjekk volumet før du putter noe i øret. Gå til Lyd og hørsel.
Reparasjoner. iMac Pro inneholder ingen deler som kan repareres av brukeren. Ikke åpne eller demonter iMac Pro eller forsøk å reparere den eller bytte ut komponenter. Demontering av iMac Pro kan forårsake skader på maskinen eller personskade. Hvis iMac Pro trenger service, er skadet, ikke fungerer som den skal eller har vært utsatt for væske, tar du kontakt med Apple eller et Apple-autorisert reparasjonssenter, for eksempel en Apple-autorisert serviceleverandør. Forsøk på å åpne iMac Pro kan føre til skader på maskinen. Slike skader dekkes ikke av den begrensede garantien for iMac Pro.
Forstyrrelse av medisinsk utstyr. iMac Pro inneholder komponenter og radioer med elektromagnetiske felt. Disse elektromagnetiske feltene kan forstyrre pacemakere og hjertestartere og annet medisinsk utstyr. Ta kontakt med lege eller produsenten av det medisinske utstyret for å få informasjon som gjelder for ditt medisinske utstyr og om hvorvidt det bør opprettholdes en viss avstand mellom det medisinske utstyret og iMac Pro. Hvis du har mistanke om at iMac Pro virker forstyrrende inn på medisinsk utstyr som er i bruk, må du slutte å bruke iMac Pro.
Medisinske tilstander. Hvis du har en medisinsk tilstand som du tror kan bli påvirket av bruk av iMac Pro (for eksempel anfall, bevisstløshet, overanstrengelse av øynene eller hodepine), må du rådføre deg med en lege før du kan bruke iMac Pro.
Gjentakende bevegelser. Når du utfører ensformige aktiviteter som å skrive eller spille spill på iMac Pro, kan du oppleve ubehag i hender, armer, skuldre, nakke eller andre deler av kroppen. Hvis du opplever ubehag, bør du slutte å bruke iMac Pro og kontakte lege.
Høyrisikoaktiviteter. iMac Pro er ikke ment for bruk der feil på datamaskinen kan føre til død, personskade eller alvorlig miljøskade.
Eksplosiv atmosfære og andre atmosfæriske forhold. Bruk av iMac Pro på steder med potensielt eksplosiv atmosfære kan medføre risiko, særlig på steder der luften inneholder høye nivåer av brennbare kjemikalier, gasser eller partikler som drivstoffpulver, kornstøv, støv eller metallpulver. Hvis du utsetter iMac Pro for miljøer med høy konsentrasjon av industrielle kjemikalier, inkludert flytende naturgasser som kan fordampe, for eksempel helium, kan iMac Pro bli skadet eller få nedsatt funksjonalitet. Følg alle skilt og instrukser.